DROGE, SPOLNOST

in

DIJAKI GIMNAZIJE RAVNE

### Leto izdelave: 2004

### Šola: Gimnazija Ravne na Koroškem

|  |  |
| --- | --- |
| **KAZALO:**  | **Stran** |
| **I** |  |  | **POVZETEK** **SUMMARY** | **4** |
| **II**  |  |  | **ZAHVALE** | **5** |
| **III** |  |  | **UVOD** | **6** |
| **IV**  |  |  | **TEORETIČNI DEL** | **7** |
| **1** |  |  | ***VRSTE DROG IN VPLIVI*** | **7** |
| 1. | 1 |  | DEPRESORJI CENTRALNEGA ŽIVČNEGA SISTEMA | **7** |
| 1. | 1. | 1 | Alkohol | **7** |
| 1. | 1. | 2 | Morfin | **10** |
|  |  |  | - Slika 1 | **10** |
| 1. | 1. | 3 | Opij | **11** |
| 1. | 1. | 4 | Heroin | **11** |
| 2. | 1 |  | KANABIS | **12** |
| 2. | 1. | 1 | Marihuana | **12** |
| 2. | 1. | 2 | Hašiš | **13** |
| 3. | 1 |  | STIMULANSI | **13** |
| 3. | 1. | 1 | Kokain | **13** |
|  |  |  | - Slika 2 | **13** |
| 3. | 1. | 2 | Ecstasy | **14** |
|  |  |  | - Slika 3 | **14** |
| 3. | 1. | 3 | Amfetamini | **15** |
| 4. | 1 |  | HALUCINOGENE DROGE | **16** |
| 4. | 1. | 1 | Lsd | **16** |
| **2** |  |  | ***RAZŠIRJENOST DROG IN SMRTNOST V SLOVENIJI*** | **17** |
|  |  |  | - Preglednica št. 1 | **17** |
|  |  |  | - Preglednica št. 2 | **17** |
| **V** |  |  | **EKSPERIMENTALNI DEL** | **18** |
| **1** |  |  | ***KDAJ IN ZAKAJ DIJAKI PRVIČ POIZKUSIJO DROGE IN KATERE DROGE SO TO***  | **18** |
| 1. | 1 |  | Ali so že poizkusili droge | **18** |
|  |  |  | - Preglednica št. 3 | **18** |
| 1. | 2 |  | Kdaj so prvič poizkusili drogo | **18** |
|  |  |  | - Preglednica št. 4 | **18** |
| 1. | 3 |  | Kaj so poizkusili | **19** |
|  |  |  | - Preglednica št. 5 | **19** |
| 1. | 4 |  | Zakaj dijaki poizkusijo droge | **19** |
|  |  |  | - Preglednica št. 6 | **19** |
| **2** |  |  | ***KATERE DROGE DIJAKI UŽIVAJO, ZAKAJ IN KAKO POGOSTO*** | **20** |
| 2. | 1 |  | Katere droge uživajo | **20** |
|  |  |  | - Preglednica št. 7 | **20** |
| 2. | 2 |  | Kako pogosto uživajo droge | **20** |
|  |  |  | - Preglednica št. 8 | **20** |
| 2. | 3 |  | Zakaj uživajo droge | **20** |
|  |  |  | - Preglednica št. 9 | **20** |
| **3.** |  |  | ***SPOLNI ODNOS IN ZAŠĆITA*** | **21** |
| 3. | 1 |  | Ali so že imeli spolni odnos | **21** |
|  |  |  | - Preglednica št. 10 | **21** |
| 3. | 2 |  | Koliko so bili stari, ko so imeli spolni odnos | **21** |
|  |  |  | - Preglednica št. 11 | **21** |
| 3. | 3 |  | Zakaj so imeli prvi spolni odnos | **21** |
|  |  |  | - Preglednica št. 12 | **21** |
| 3. | 4 |  | Ali so bili pod vplivom drog | **22** |
|  |  |  | - Preglednica št. 13 | **22** |
| 3. | 5 |  | Ali so uporabili zaščito | **22** |
|  |  |  | - Preglednica št. 14 | **22** |
| 3. | 6 |  | Punce, ki so že imele spolni odnos so dobile menstruacijo pri starosti | **22** |
|  |  |  | - Preglednica št. 15 | **22** |
| 3. | 7 |  | Punce, ki še niso imele spolnega odnosa so dobile menstruacijo pri starosti | **23** |
|  |  |  | * Preglednica št. 16
 | **23** |
| **VI** |  |  | **RAZPRAVA** | **24** |
| **VII** |  |  | **ZAKLJUČEK** | **25** |
| **VIII** |  |  | **VIRI** | **26** |
| **IX** |  |  | **PRILOGA** | **27** |
|  |  |  |  |  |
|  |  |  |  |  |

##### POVZETEK

Raziskovala sem koliko dijakov uživa droge, kako pogosto in katere drogo so to. Zanimalo me je tudi kdaj in zakaj so se mladi prvič srečali z drogami, ter zakaj jih pritegnejo tudi sedaj. Ob tem sem želela izvedeti tudi, kdaj imajo dijaki naše šole prvi spolni odnos, ter ali droge vplivajo na odločitev o tem.

Po anketah, ki so bile razdeljene pri urah biologije v času enega meseca, sem dobila odgovore na vprašanja ki sem si jih zastavila. Ugotovila sem, da je najbolj pogosta droga med mladimi alkohol, od ilegalnih drog pa visoko pred ostalimi marihuana. V nasprotju z mojimi pričakovanji velika večina tistih, ki so že imeli spolni odnos, ni bila pod vplivom drog, uporaba zaščite pa je bila 95,6 %.

Odstotek tistih, ki jemljejo droge je na naši šoli precej velik, kljub temu, da je večina dijakov še mladoletnih, jih uživa alkohol kar 83,1%. Kje ti dijaki dobijo alkohol, kljub temu da je prepovedan pa zastavlja novo vprašanje.

#### SUMMARY

I have studied how many students consume drugs, how often and which drugs. I was also wondering when and why did the young first met with drugs and why do they attract them now. By that, I also wanted to find out, when do students of our school first have sexual intercourse and whether drugs affect that fact or not.

According to the surveys, that were given out during the biology lessons within the time of one month, I have received answers to the questions, that I have asked myself. I found out that amongst the young the most common drug is alcohol and within the group of illegal drugs there is strongly leading. Contradictory to my assumptions is the fact that majority of those, who already had their first sexual experiences, was not under the influence of drugs and the usage of preservatives was 95,6 percent.

Proportion of those, who take drugs is quite high although majority of students is under-aged, 81,1 percent of them drink alcohol. Where those students get it, though that being restricted, starts a new question.

##### ZAHVALE

Ob izdelavi naloge se najlepše zahvaljujem mentorici K.S. za pomoč in spodbudo, ter vsem dijakom, ki so izpolnjevali ankete, brez katerih ne bi bilo možno raziskati problema.

##### UVOD

Za izdelavo raziskovalne naloge sem se odločila, ker nas mediji vsak dan opozarjajo na problematiko drog med mladimi; prometne nesreče, vandalizem, samomori,... in me je zato zanimalo, kakšno je razmerje na šoli, ki jo tudi sama obiskujem. Vsak dan se srečujemo z različnimi vrstami drog, med katerimi prevladuje alkohol, na drugem mestu pa mu sledi marihuana, ki je, ne glede na to da je ilegalna droga, dokaj dostopna in lahko dosegljiva za vse.

Želim izvedeti, katere droge prevladujejo na naši gimnaziji, zakaj jih dijaki jemljejo, oziroma kaj jih je pritegnilo da so jih sploh poiskusili. Ob tem me je zanimala tudi povezanost drog z začetkom spolnega življenja pri mladih.

Moja prva hipoteza je, da večina dijakov prvič poskusi droge v osnovni šoli, da je to največkrat alkohol, ter da jih k temu pritegnejo prijatelji.

Predvidevam, da večina dijakov redno uživa alkohol. Ob tem menim tudi, da bolj pogosto uživajo alkohol dijaki 3. in 4. letnikov, manj pogosto dijaki prvih dveh letnikov in da večina teh uživa alkohol zaradi družbe.

 Menim, da je izmed ilegalnih drog na naši šoli najbolj pogosta marihuana, ter da so vse ostale ilegalne droge v zelo majhnem odstotku, oziroma sploh niso prisotne.

Prvi spolni odnos je po mojem mnenju velikokrat povezan z jemanjem drog, zato do njega pride predvsem iz radovednosti. Predvidevam da je v prvih dveh letnikih malo tistih ki so že imeli spolni odnos, medtem ko se število poveča v drugih dveh letnikih.

 Mislim tudi, da imajo dijaki prvi spolni odnos večinoma v srednji šoli in ne prej, da punce ki prej spolno dozorijo tudi prej vstopijo v spolno življenje, ter da so dijaki dovolj osveščeni, da ob tem uporabijo zaščito, predvsem zaradi nezaželjene nosečnosti in spolno prenosljivih bolezni.

#### IV. TEORETIČNI DEL

**1. VRSTE DROG IN VPLIVI**

Splošna klasifikacija, ki jo upoštevata Organizacija združenih narodov (OZN) in Svetovna zdravstvena organizacija (WHO), mamila in psihotropne snovi deli na štiri osnovne skupine pri katerih bom omenila značilne predstavnike:

**1. 1 DEPRESORJI CENTRALNEGA ŽIVČNEGA SISTEMA**

## Alkohol

Alkohol je najpogostejša droga, predvsem v Sloveniji, ki je v svetovnem vrhu po pitju alkohola. Res je da alkohola največkrat ne jemljemo kot droge, saj je v vsakdanjem življenju postal stalen in popolnoma sprejemljiv. A vendar **je** droga, ki jo predvsem mladi vse prevečkrat ne jemljemo dovolj resno, kar lahko ima tudi usodne posledice. Zloraba alkohola je vzrok številnih nesreč, nasilja v družini, ...

ALKOHOLNE PIJAČE:

* **Fermentirane pijače:** dobimo jih s fermentacijo sladkorjev v sladu ali različnih sadežih. V to skupino spadajo pivo, jabolčnik in vino. Delež alkohola v teh pijačah je od 4 do 14 vol %.
* **Destilirane pijače:** pridobimo jih z destilacijo fermentiranih pijač. To so pijače kot npr. vodka, džin in rum in imajo višje koncentracije alkohola, običajno med 40 in 50 vol %.

Koncentracija alkohola se navaja v volumenskih procentih, to je število ml čistega alkohola v 100 ml pijače.

SESTAVA:

Alkohol v pijačah je etanol – CH3CH2OH (etilni alkohol). V alkoholnih pijačah so lahko tudi drugi alkoholi. To so naprimer amil-, butil-, propil- in metilni alkohol nadalje alkoholne pijače vsebujejo tudi kisline, aldehide, estre, ketone, fenole, tanine.

 Poleg organskih, so prisotne tudi anorganske snovi (tudi vitamini in minerali).

DELOVANJE NA ČLOVEKA:

Ko nekdo zaužije alkohol se ga del v nekaj minutah absorbira skozi stene želodca in večina skozi sluznico tankega črevesa v kri. Če uživalec pije hitro, pride do zastrupitve v krajšem času, če želodec ni prazen je absorbcija nekoliko počasnejša.

 Alkohol se nato razporedi po telesu. Največ ga je v krvi in možganih, manj v mišicah in maščobnih tkivih. Je **depresor** centralnega živčnega sistema.

 Splošno mnenje o delovanju alkohola na človeka je ponavadi pozitivno. Ljudje menijo, da alkohol zvečuje telesno in duševno sposobnost, da deluje spodbujevalno ter da obstajajo načini za hitro treznenje. Alkohol najočitnejše vpliva na najvišje centre v možganih (centre mišljenja, učenja, pomnenja in odločanja).

Delovanje alkohola je odvisno od več dejavnikov:

* Starost – posebej je škodljiv za otroke in mladostnike
* Zdravstveno stanje – pri ljudeh s slabšim zdravstvenim stanjem je opitost močnejša
* Spol – toleranca žensk je na splošno nižja od moške
* Količina in koncentracija pijače, ter hitrost pitja
* Zaužitje ob jedi – poln želodec upočasni absorpcijo
* Kombinacije z pijačami ki vsebujejo CO2 - pospeši absorpcijo

TRENUTNI UČINKI:

Izguba zadržkov, omotica, izguba koordinacije, slabše motorične sposobnosti, počasne reakcija, zamegljen vid, nerazločen govor, sprememba razpoloženja, bljuvanje, visok krvni pritisk, nepravilen srčni utrip, nezavest.

Alkohol vpliva na možgane dvofazno. V zelo malih koncentracijah deluje stimulativno, vendar začnejo z višanjem koncentracije prevladovati pomirjevalni učinki. Faza razburjenosti vključuje veselje, izgubo socialno pogojenih zavor, zgovornost, nepričakovane menjave razpoloženja in včasih nekontrolirane izbruhe čustev.

TRAJNI UČINKI:

Pomanjkanje vitaminov, kožni problemi, izguba mišične mase, impotenca, poškodbe želodca in črevesja, čiri, pogoste infekcije, srčne in krvne motnje, visoka možnost raka, bolezni pljuč, poškodbe možganov, itd.

Kronična zloraba alkohola povzroča vnetje želodčne sluznice (gastritis), želodčno razjedo (ulkus), cirozo jeter, kardiopatije,...

FIZIČNE MOTNJE:

 Nejasen govor, nestabilna hoja, motnje zaznave ipd. Simptomi se pojavljajo zaradi vpliva alkohola na možganske centre, ki uravnavajo naštete življenjske funkcije.

ALKOHOL IN MLADI:

 S pivom in vinom se mladi srečajo zelo hitro. Večina ga prvič poiskusi v starosti od 11-14 let. S pitjem žganih pijač se mladostniki srečujejo kasneje, večinoma od 14 leta dalje. Razne ankete so pokazale, da začno fantje piti pijače prej kot dekleta ter, da je otrokom prva alkoholna pijača ponujena doma, na raznih praznovanjih.

**Razlogi za seganje po alkoholu:**

 Večina jih pije zato, ker pričakujejo pozitivne učinke, kot so dobra volja, zabava, sproščenost, večja pripravljenost za druženje, sklepanje novih poznanstev, ... Mladi se zavedajo negativnih posledic pitja, vendar jih to ne odvrne od početja.

**Učenje pod vplivom alkohola:**

 Oseba snov težje razume in si jo težje zapomni, saj alkohol vpliva na možgane. Dodaten vpliv na učenje je posreden, saj osebe ki so pod vplivom alkohola nimajo volje do učenja in se zato ne učijo in posledično tudi ne znajo snovi.

Težave zaradi alkohola:

 Najpogosteje gre za težave, ko se opit mladostnik zaplete v prepir ali pretep zaradi različnih stvari. Težave nastanejo tudi takrat, ko ima taka oseba nezaželjen ali nezaščiten spolni odnos. Najpogostejša težava pa je še vedno vožnja pod vplivom alkohola.

**Vožnja pod vplivom alkohola:**

 Alkohol lahko podaljšuje reakcijski čas, slabo vpliva na odločanje, podaljšuje neobzirno in nasilno vožnjo. Vožnja pod vplivom alkohola je zaradi varnosti v prometu tudi zakonsko omejena.

RAZISKAVE NA PODROČJU ALKOHOLA:

**Slovenija:**

 Statistični podatki za leto 1996 kažejo, da naj bi v tem letu vsak prebivalec Slovenije popil ali drugače zaužil 11,4 litra čistega alkohola. Z drugimi besedami lahko rečemo, da je v tem letu vsak prebivalec popil ali drugače zaužil 56 litrov vina, 90 litrov piva in 2 litra žganih pijač. V povprečju znaša poraba čistega alkohola na prebivalca v Sloveniji 11,5 l. (razširjenost uživanja alkoholnih pijač; http://www.geocities.com/maticek17/html).

Raziskava ESPAD:

 Opravljena je bila leta 1999 v 26 evropskih državah. Pokazala je razširjenost uporabe drog med mladimi v povprečju starimi nekaj več kot 15 let. Zaskrbljujoč je podatek, da samo 8,7 % petnajstletnikov še ni poizkusilo alkohola. Tretjina vprašanih je alkohol zaužila prvič pri 11 letih ali manj. Vsako leto se jim je pridružilo še 18-19 % novih in v 15 letu še dodatnih 10 %.

1. Morfin

Spada med opijate. Je glavna aktivna sestavina opija, značilno zanj pa je, da ga še vedno uporabljajo kot klasičen in učinkovit analgetik.

NAČIN UPORABE:

 Največkrat se uživa intervenozno, z vdihavanjem hlapov, lahko pa tudi v obliki tablet.

SESTAVA:

Slika 1:

Morfin je alkaloid opija, ki ga najdemo v nezrelih plodovih maka. Iz opijske pogače izločijo morfin in tako nastane morfin baza, ki je osnova za kasnejšo izdelavo morfina.

DELOVANJE NA ČLOVEKA:

Morfin potuje po krvi v možgane kjer nevtralizira posamezna področja, ki so v tesni povezavi z zaznavanjem bolečine (tudi v hrbtenjači) – receptorji. Vnovični vnos morfina privede do zasedenosti receptorjev v možganih in hrbtenjači. Če odpade določen zaviralni mehanizem, se na končičih izločajo prenašalne snovi in preplavijo možgane v določenem področju. Pojavi se značilna slika odtegnitve.

1. Opij

NAČIN UPORABE:

Opij se lahko kadi, uživa oralno ali vbrizgava v žilo.

SESTAVA:

Opij je smolast izloček ovojnice belega maka in vsebuje poleg morfina še druge psihoaktivne snovi. V opiju se nahaja več alkaloidov – morfin (do 18%), narkotin (do 5%) in kodein (do 12%). Skupno je alkaloidov do 25%, ostali del so rastlinski elementi.

Opij se kot nedovoljena droga ne uporablja pogosto. Največkrat je uporabljen za zakonito proizvodnjo kodeina in morfina. Lahko se uporablja kot zdravilno sredstvo in tudi kot sredstvo za omamljanje.

1. Heroin

Heroin, imenovan tudi diacetilmorfin, je derivat morfina ki predstavlja velik del ilegalne trgovine z narkotiki. Je prašek, ki je bele barve, s povečanjem odstotka različnih snovi pa postaja vedno bolj rjav.

NAČIN UPORABE:

Heroin se lahko njuha kot bel prašek, kadi ali injicira v raztopini v žilo.

SESTAVA:

Heroin (C21H23NO5) se pridobiva z enostavnim kemičnim postopkom iz morfija. Potrebno je segrevanje le-tega in dodatek ocetne kisline. Je štiri do osemkrat močnejši kot morfij. Prvič ga je iz morfija razvila družba Bayer leta 1898; na začetku je bil uporabljan kot blažilo bolečin, vendar so njegovi stranski učinki kmalu prevladali nad njegovo uporabnostjo.

DELOVANJE NA ČLOVEKA:

Heroin se v telesu pretvori v morfin, delovanja na človeka se zato večinoma ujemajo, vendar je heroin močnejši. Ker je učinek pri heroinu hitrejši kot pri morfinu je tudi odvisnost večja.

TRENUTNI UČINKI:

Zoža zenice, upočasni dihanje, srčni utrip in prebavni trakt, oslabi telesno motoriko ter povzroča zaspanost.

 Ob injiciranju sproži ekstatično reakcijo: v parih sekundah telo prelije topel, navdušujoč občutek z občutji samozavesti, neranljivosti in popolnega obvladovanja okolja. Vsi problemi izginejo. Tem kratkim, a intenzivnim občutkom sledi stanje globoke, dremave sprostitve in zadovoljstva. Stanje traja dve do štiri ure in počasi izgine. Nekateri posamezniki reagirajo negativno, z občutji strahu, slabosti in depresije.

DOLGOTRAJNI UČINKI:

Obstajajo možnosti poškodbe žil in kože, ter tveganje za okužbe (HIV, hepatitis B,C) pri injiciranju, oslabljen imunski sistem, sprememba osebnosti, možnosti serumskega hepatitisa, kožnih abscesov, vnetja ven, infekcij srca in depresije dihanja.

1. **1 KANABIS**
2. Marihuana

Marihuana je največkrat zlorabljena nedovoljena droga pri nas. Popularna je predvsem med mladostniki, ker je lahko dostopna.

Najpogosteje se jo uživa pomešano z tobakom, ki se ju ročno zvije v cigareto. Marihuana, ki je gojena na boljših pogojih ima dosti višji odstotek THC. Imenuje se skunk.

SESTAVA:

Marihuano pridobivajo iz sušenih listov in cvetov konoplje. Substanca ki se v rastlini nahaja in ima psihoaktivne učinke se imenuje THC – tetrahidrokanabinol.

DELOVANJE NA ČLOVEKA:

V možganih privede do manjše vzdraženosti živčnih celic. Nato se THC nabira v maščobnih tkivih človeka in se v obdobju petih do osmih dni sprošča v krvni obtok. Na ta način se učinki THC podaljšajo. Kako deluje na človeka je odvisno od številnih osebnostnih dejavnikov, trenutnega razpoloženja, uživalčevih pričakovanj in predhodnih izkušenj. Pod vplivom kanabisa človek močneje zaznava vidne, slušne in taktilne dražljaje, dobiva napade smeha, okončine se mu zdijo lahkotne.

TRENUTNI UČINKI:

Zvišan krvni pritisk, pokanje žilic v očeh, suha usta in grlo, občutek lakote, občutek dobrega razpoloženja, ravnodušnost, motnje koncentracije, pozornosti, halucinacije.

DOLGOTRAJNI UČINKI:

Uživanje marihuane ne povzroča telesne odvisnosti, povzroči pa lahko psihično odvisnost. Motnje v kratkoročnem spominu, zmanjšanje sposobnosti hitrih reakcij, migrenski glavoboli, vnetje očesnih veznic, aritmija, bronhitis, večje tveganje pljučnega raka.

1. Hašiš

Hašiš se prav tako kot marihuana pridobiva iz konoplje. Je močnejši in nevarnejši od marihuane, saj vsebuje večjo vrednost THC.

SESTAVA:

Je olivno zelen ali rjavo-črn smolnat izloček iz konoplje. Ta izloček se nahaja v dlačicah ki prekrivajo konopljo.

1. **1 STIMULANSI**
2. 1. 1 Kokain

Kokain je bel prah, aktivna substanca listov iz rastline kokavec. Pojavlja se v večih oblikah, kot naprimer crack (dodana je soda bikarbona, je najbolj intenziven med vsemi oblikami kokaina), pasta (neobdelan ekstrakt, pridobljen z mešanjem listov in organskim topilom), na ulici pa se prodaja kot hidroklorid. Od amfetaminov se razlikuje po tem, da ima krajši čas delovanja. Zmes kokaina in heroina se imenuje speedball.

SESTAVA:

Slika 2:

Kokain (C17H21NO4) je alkaloid - naravna psihoaktivna snov listov koke grma *Erythraxyloncoca.*

NAČIN UPORABE:

Kokain v prahu se lahko injicira, njuha ali zaužije, crack kokain pa se kadi.

DELOVANJE NA ČLOVEKA:

Kako droga deluje v človeškem telesu še vedno ni popolnoma pojasnjeno. Znano je, da deluje na prenašalce v centralnem živčnem sistemu, kjer blokira transportni sistem v membrani živčnega končiča.

TRENUTNI UČINKI:

Evforija, zgovornost, večja družabnost, izostrenost čutnih zaznav, hiperaktivnost, povečana želja po spolnosti, zmanjšanje utrujenosti, zmanjšanje apetita, povišan krvni tlak, povečane zenice. Po učinku sledi globoka depresija, žalost, izčrpanost, vzdražljivost, spremenjene so zaznave tipa, slike in zvoka. Ob akutni zastrupitvi se lahko pojavi glavobol, bruhanje, drgetanje, epileptični krči.

DOLGOTRAJNI UČINKI:

Psihična odvisnost, motnje motivacije, blodnje, halucinacije, depresije. Povzroči lahko shizofreniji podobne psihoze. Pojavijo se nespečnost, razdražljivost, nezmožnost koncentracije, fobije, agresivnost, prisluhi, prividi.

1. Ecstasy

Je sintetična droga, izraz za vrsto snovi, in se pojavlja v obliki tablet, prahu in tekočine. Največkrat je uporabljen na zabavah, kjer mladim zagotavlja dovolj energije, daje dobro razpoloženje, zviša fizično vzdržljivost.

SESTAVA:

Slika 3:

Kemijsko ime zanj je metilen-dioksi-metil-amfetamin (MDMA). Po kemijski strukturi je podoben amfetaminom in meskalinu, zato deluje kot poživilo z blagim halucinogenim učinkom. Vsebuje močno učinkovite snovi ki so derivati feniletilamina in fenilpropilamina načrtno pa jim dodajo še amfetamine, efedrin, kofein, lsd ali kokain.

DELOVANJE NA ČLOVEKA:

Ekstazi deluje - podobno kot amfetamin – poživljajoče na osrednje živčevje. Sprošča serotonin v medcelične stike ter preprečuje ponovni prevzem transmiterjev v živčne končiče.

TRENUTNI UČINKI:

Evforija, potenje, razširitev zenic, suha usta, povečanje krvnega tlaka in utripa ter zvišanje telesne temperature. Zmanjšan občutek utrujenosti in lakote. Najnevarnejši učinek je pregretje.

DOLGOTRAJNI UČINKI:

Možen hepatitis, zlatenica. Povzroča pozabljanje, depresije, zmedenost, napad paničnega strahu, blodnje, nespečnost.

3. 1. 3 Amfetamini

Amfetamine (speed) najdemo v obliki kapsul, pilul in tablet, ki jih lahko uživamo oralno, jih injiciramo ali inhaliramo. So poživila, prvotno zdravila, izdelana za premagovanje zaspanosti in popuščanja zmogljivosti. Povpraševanje po amfetaminih je največje pri športnikih.

DELOVANJE NA ČLOVEKA:

So stimulansi osrednjega živčnega sistema. Spodbujajo sproščanje noradrenalina iz možganskih celic, spodbujajo dejavnost rektikularnega aktivacijskega sistema in tako izboljšujejo pozornost in budnost. Deluje tudi na dihalno središče v možganih.

TRENUTNI UČINKI:

Povišan utrip, povišan krvni pritisk, zmanjšanje apetita, večja samozavest, paranoja, klepetavost, agresivnost, evforija, vznemirjenost, povečana pozornost in telesna energija.

DOLGOTRAJNI UČINKI:

Motnje srca in ožilja, preganjavica, halucinacije, krče, nespečnost, shizofreniji podobne psihoze, depresije, kolaps krvnega obtoka, prebavne motnje, visok krvni tlak, intenzivna izčrpanost, hujšanje, čustvena nestabilnost, zmanjšujejo odpornost organizma,

1. **HALUCINOGENE DROGE**

# Lsd

Je najmočnejši halucinogen, ki je bil najbolj popularen in zlorabljen v šestdesetih letih, vendar se njegova uporaba zopet povečuje. Ima številne učinke, ki jih delimo v somatske, psihološke, kognitivne in zaznavne. Je brez barve, vonja in okusa. Je v večih oblikah, najpogostejša so majhni kvadratasti papirčki in tabletke.

SESTAVA:

Osnovna substanca LSD-ja je lisergična kislina. Je kratica za nemški izraz "*Lysergsaeurediethylamid*", kar v slovenščini pomeni dietilamid liserške kisline. Je sintetično pridobljena substanca, ki ima kemijsko formulo C20H25N3O, pridobiva pa se iz alkaloidov, ki so proizvod glive Claviceps purpurea, ki zajeda na rži.

DELOVANJE NA ČLOVEKA:

LSD se hitro absorbira, učinki pa se pokažejo po 20-60 minutah. Delovanje na človeško telo še ni popolnoma razjasnjeno, predvidevajo pa, da vpliva na serotoninske receptorje.

TRENUTNI UČINKI:

Razširjene zenice, pospešen srčni utrip, zvišan krvni pritisk, slabost. Razni psihični učinki, kot so halucinacije, prividi, slinjenje, bruhanje, potenje in vrtoglavica.

DOLGOTRAJNI UČINKI:

Halucinogeni ne povzročajo telesne zasvojenosti. Možni so tako imenovani »flashbacki« v katerih se podoživljajo občutja. Povzročajo tesnobo, depresijo, motnje v spominu in nezmožnost koncentracije.

1. **RAZŠIRJENOST DROG IN SMRTNOST V SLOVENIJI**

V različnih centrih za zdravljenje odvisnosti od prepovedanih drog se je od leta 1995 do leta 2000 zdravilo 3764 ljudi. Leta 1998 je v centrih za socialno delo iskalo pomoč 2285 odvisnih od alkohola, ter 612 odvisnih od nedovoljenih drog. Med mladimi se glede na raziskave zloraba drog povečuje.

Tabela prikazuje razširjenost drog med dijaki na posameznih področjih Slovenije.

Preglednica št. 1:

|  |  |  |  |  |
| --- | --- | --- | --- | --- |
|  | Ljubljana | Primorska | Pomurje | Gorenjska |
| Alkohol | 42% | 87,9% | 93,3% | 89% |
| Marihuana | 22% | 61,5% | 45,1% | 21% |
| »trde droge« | 5,5% | 12% | 15% | 5% |

Podatki v tabeli so zajeti iz večih raziskav na posameznih področjih. Za Koroško podatkov ni.

Raba drog med mladimi v prvem letniku se močno povečuje. Razpredelnica ( V.Auer, 2001, str. 90) prikazuje odstotek učencev 1. letnikov srednjih šol, ki so že zaužili posamezno drogo.

Preglednica št. 2:

|  |  |  |  |  |
| --- | --- | --- | --- | --- |
| Vrsta droge | Stergar1995(Slovenija) | Jerman1995(Ljubljana) | Dekleva1998(Ljubljana) | Stergar1999(Ljubljana) |
| Kanabis | 13,2 | 16,7 | 25,8 | 32,2 |
| Ekstazi | 1,2 | 1,8 | 7,0 | 5,2 |
| Amfetamini | 0,3 | - | 1,7 | 1,3 |
| LSD in drugi halucinogeni | 1,4 | 2,0 | 4,2 | 3,2 |
| Heroin | 0,9 | 0,8 | 3,6 | 3,1 |
| Krek | 0,4 | 0,7 | 2,6 | 0,7 |
| Kokain | 0,8 | 0,5 | 3,2 | 1,7 |

Zadnja leta je bilo v državah evropske unije vsako leto 6000-7000 smrtnih žrtev zaradi zlorabe drog. Večina jih umre zaradi heroina. V Sloveniji je bilo leta 1998 13 smrtnih primerov zaradi uživanja heroina.

 Leta 2001 je zaradi drog v Sloveniji na 100.000 prebivalcev umrlo 1,35 prebivalca. Slovenija je tudi na tretjem mestu po umrljivosti za cirozo jeter, ki je pravzaprav bolezen alkoholikov.

1. **EKSPERIMENTALNI DEL**

Odgovore na vprašanja, ki sem si jih zastavila sem dobila s pomočjo ankete. Ta je bila razdeljena dijakom vseh štirih letnikov (iz vsakega letnika dva oddelka, razen drugih letnikov kjer je na vprašanja odgovarjal le en razred) pri urah biologije v roku enega meseca. Na vprašanja je odgovarjalo 166 dijakov, ena anketa je bila neveljavna.

1. **KDAJ IN ZAKAJ DIJAKI PRVIČ POIZKUSIJO DROGE IN KATERE DROGE SO TO**
2. ALI SO ŽE POIZKUSILI DROGE:

Preglednica št. 3:

|  |  |  |  |
| --- | --- | --- | --- |
|   | **Število dijakov** | **%** |   |
| Da | 159 | 95,2 |   |
| **Ne** | 7 | 4,2 |   |

Od dijakov ki so na vprašanje odgovorili pritrdilno je 96,5% punc in 96,2 % fantov.

1. KDAJ SO PRVIČ POIZKUSILI DROGO:

Preglednica št. 4:

|  |  |  |  |
| --- | --- | --- | --- |
|   | **Število dijakov** | **%** |   |
| **1. letnik** | 58 | 36,5 |   |
| **2. letnik** | 9 | 5,7 |   |
| **3. letnik** | 2 | 1,3 |   |
| **5. razred** | 3 | 1,9 |   |
| **6. razred** | 17 | 10,7 |   |
| **7. razred** | 38 | 23,9 |   |
| **8. razred** | 32 | 20,1 |   |
| **SKUPNO** | 159 | 100,0 |   |

1. KAJ SO POIZKUSILI:

Preglednica št. 5:

|  |  |  |  |
| --- | --- | --- | --- |
|   | **Število dijakov** | **%** |   |
| **Alkohol** | 96 | 60,4 |   |
| **Marihuana** | 6 | 3,8 |   |
| **Alkohol in marihuana** | 48 | 30,2 |   |
| **Alkohol, marihuana in ekstazi** | 2 | 1,3 |   |
| **Marihuana, ekstazi in druge** | 1 | ,6 |   |
| **Alkohol, marihuana, ekstazi in druge** | 2 | 1,3 |   |
| **Alkohol, marihuana in druge** | 4 | 2,5 |   |
| **SKUPNO** | 159 | 100,0 |   |

1. 4 ZAKAJ DIJAKI POIZKUSIJO DROGE :

Preglednica št. 6:

|  |  |  |  |
| --- | --- | --- | --- |
|   | **Število dijakov** | **%** |   |
| Zaradi radovednosti | 112 | 70,4 |   |
| **Zaradi prijateljev, družbe** | 22 | 13,8 |   |
| **Drugo** | 5 | 3,1 |   |
| **Zaradi radovednosti in družbe** | 19 | 11,9 |   |
| **Zaradi radovednosti, družbe in drugega** | 1 | 0,6 |   |
| **SKUPNO** | 159 | 100,0 |   |

1. **KATERE DROGE DIJAKI UŽIVAJO, ZAKAJ IN KAKO POGOSTO**
2. 1 KATERE DROGE UŽIVAJO:

Preglednica št. 7:

|  |  |  |  |
| --- | --- | --- | --- |
|   | Število dijakov | **%** |   |
| Jih ne jemljem  | 21 | 13,2 |   |
| **Alkohol** | 107 | 67,3 |   |
| **Marihuano** | 5 | 3,1 |   |
| **Alkohol in marihuano** | 22 | 13,8 |   |
| **Marihuana, ekstazi in druge** | 1 | 0,6 |   |
| **Alkohol, marihuana, ekstazi in druge** | 1 | 0,6 |   |
| **Alkohol, marihuana in druge**  | 2 | 1,3 |   |
| **SKUPAJ** | 159 | 100,0 |   |

2. 2 KAKO POGOSTO UŽIVAJO DROGE:

 Preglednica št. 8:

|  |  |  |  |  |  |
| --- | --- | --- | --- | --- | --- |
|   | **Jih ne** | **Enkrat mesečno** | **Enkrat tedensko** | **Vsak dan** | SKUPAJ |
| **1. letnik** | 14 | 18 | 9 | 2 | 43 |
| **2. letnik** | 3 | 9 | 6 | 1 | 19 |
| **3. letnik** | 2 | 18 | 25 | 3 | 48 |
| **4. letnik** | 5 | 29 | 14 | 1 | 49 |

1. 3 ZAKAJ UŽIVAJO DROGE:

Preglednica št. 9:

|  |  |  |
| --- | --- | --- |
|   | **Število dijakov** | **%** |
| Jih ne jemljem | 21 | 13,2 |
| **Iz navade** | 10 | 6,3 |
| **Ker mi je všeč** | 68 | 42,8 |
| **Ker to potrebujem** | 1 | ,6 |
| **Zaradi prijateljev, družbe** | 45 | 28,3 |
| **Iz navade in zaradi prijateljev** | 5 | 3,1 |
| **Iz navade, ker mi je všeč, ker to potrebujem** | 1 | ,6 |
| **Ker mi je všeč, zaradi prijateljev, ker to potrebujem** | 1 | ,6 |
| **Ker mi je všeč, zaradi prijateljev** | 7 | 4,4 |
| **SKUPNO** | 159 | 100,0 |

1. **SPOLNI ODNOS IN ZAŠČITA**
2. 1 ALI SO ŽE IMELI SPOLNI ODNOS:

 Preglednica št. 10:

|  |  |  |
| --- | --- | --- |
|  | **da** | **ne** |
| **1. letnik** | 13 | 35 |
| **2. letnik** | 10 | 9 |
| **3. letnik** | 33 | 16 |
| **4. letnik** | 37 | 13 |
| **SKUPAJ:** | 93 | 73 |

3. 2 KOLIKO SO BILI STARI KO SO IMELI SPOLNI ODNOS:

Preglednica št. 11:

|  |  |  |  |
| --- | --- | --- | --- |
|   | Število dijakov | **%** |   |
| **13 let** | 1 | 1,1 |   |
| **14 let** | 9 | 9,7 |   |
| **15 let** | 27 | 29,0 |   |
| **16 let** | 29 | 31,2 |   |
| **17 let** | 24 | 25,8 |   |
| **18 let** | 3 | 3,2 |   |
| **SKUPAJ:** | 93 | 100,0 |   |

3. 3 ZAKAJ SO IMELI PRVI SPOLNI ODNOS

Preglednica št. 12:

|  |  |  |  |
| --- | --- | --- | --- |
|  | **Število dijakov** | **%** |   |
| **Ker se imava s punco/fantom rada.** | 53 | 57,0 |   |
| **Iz radovednosti** | 19 | 20,4 |   |
| **Zaradi prijateljev/družbe** | 3 | 3,2 |   |
| **Ker je punca/fant tako želel/a** | 9 | 9,7 |   |
| **Ker se imava s punco/fantom rada in iz radovednosti** | 8 | 8,6 |   |
| **Zaradi prijateljev in radovednosti** | 1 | 1,1 |   |
| **SKUPAJ:** | 93 | 100,0 |   |

3. 4 ALI SO BILI POD VPLIVOM DROG

Preglednica št. 13:

|  |  |  |
| --- | --- | --- |
|   | Število dijakov | **%** |
| Ne | 72 | 77,4 |
| **Da, pod vplivom alkohola.** | 18 | 19,4 |
| **Da pod vplivom drugih drog.** | 2 | 2,2 |
| **Da, pod vplivom alkohola in drugih drog** | 1 | 1,1 |
| **Skupaj** | 93 | 100,0 |

3. 5 ALI SO UPORABILI ZAŠČITO

Preglednica št. 14:

|  |  |  |  |
| --- | --- | --- | --- |
|  | **Število dijakov** | **%** |   |
| **Ne.** | 4 | 4,3 |   |
| **Da, kondom.** | 72 | 77,4 |   |
| **Da, kontracepcijske tabletke.** | 15 | 16,1 |   |
| **Da, kondom in kontracepcijske tabletke.** | 2 | 2,2 |   |
| **SKUPAJ:** | 93 | 100,0 |   |

3. 6 PUNCE KI SO ŽE IMELE SPOLNI ODNOS SO DOBILE MENSTRUACIJO PRI STAROSTI:

Preglednica št. 15:

|  |  |  |
| --- | --- | --- |
|   | **Število dijakinj** | **%** |
| **10 let** | 2 | 3,7 |
| **11 let** | 2 | 3,7 |
| **12 let** | 22 | 40,7 |
| **13 let** | 19 | 35,2 |
| **14 let** | 8 | 14,8 |
| **15** | 1 | 1,9 |   |
| **SKUPAJ:** | 54 | 100,0 |   |

3. 7 PUNCE KI ŠE NISO IMELE SPOLNEGA OSNOSA SO DOBILE MENSTRUACIJO PRI STAROSTI:

Preglednica št. 16:

|  |  |  |  |
| --- | --- | --- | --- |
|   | **Število dijakinj** | **%** |   |
| **11 let** | 5 | 15,2 |   |
| **12 let** | 9 | 27,3 |   |
| **13 let** | 7 | 21,2 |   |
| **14 let** | 9 | 27,3 |   |
| **15 let** | 3 | 9,1 |   |
| **SKUPAJ** | 33 | 100,0 |   |

##### RAZPRAVA

V nasprotju z mojimi pričakovanji je največ dijakov prvič poizkusilo drogo v prvem letniku. Hipoteza, da se dijaki prvič srečajo z drogami v osnovni šoli je zato ovržena.

Kot sem tudi sama predvidevala je med dijaki najpogostejša droga alkohol. Zanimivo pa je, da velik odstotek dijakov uživa skupaj z alkoholom tudi marihuano. Kot je razvidno iz preglednice št. 6, največ dijakov poizkusi droge zaradi radovednosti. Nikogar v to niso prisilili, kar je spodbudni podatek.

 Moja hipoteza, da je med ilegalnimi drogami najbolj razširjena marihuana je potrjena.

Starejši dijaki pogosteje uživajo droge kot mlajši. Najpogosteje – večina kar enkrat na teden – uživajo droge dijaki tretjih letnikov. Razlog da to počnejo ni v tem, da se hočejo izkazati v družbi, kot sem predvidevala sama, pač pa jih večina to počne, ker jim je občutek všeč.

 Število tistih, ki so že imeli spolni odnos se z vsakim letnikom veča in ni prav velike razlike med prvima dvema in drugima dvema letnikoma. Največja razlika je med 1. in 2. letnikom; v prvem letniku je odstotek takih dijakov 27,1%, v drugem pa 52,6%. 3. letnik ima 67,3% dijakov, ki so že imeli spolni odnos, 4. letnik pa 74%.

 Večina dijakov je imela prvi spolni odnos v času od 15 – 17 leta, iz česar sledi, da je bilo moje sklepanje, da ima največ dijakov prvi spolni odnos v srednji šoli, pravilno. Zanj so se večinoma odločili, ker imajo fanta/punco radi in ne zaradi radovednosti. Prav tako niso bili pod vplivom drog, kar je ovrglo mojo hipotezo.

 Le štirje dijaki niso uporabljali zaščite kar sem tudi sama pričakovala. Moja hipoteza je bila potrjena. Večina dijakov je uporabila zaščito predvsem zaradi nezaželjene nosečnosti, na drugem mestu je vzroku za zaščito sledil strah pred spolno prenosljivimi boleznimi.

Hitrejše spolno dozorevanje očitno ni vplivalo na prvi spolni odnos, zato je moja hipoteza nepravilna. Sama sem predvidevala, da bodo punce, ki so prej dobile menstruacijo, imele tudi prej spolni odnos, a temu ni tako.

1. **ZAKLJUČEK**

Ob izdelavi naloge sem prišla do naslednjih zakjučkov:

* Večina dijakov prvič poizkusi droge v srednji šoli, v prvem letniku. To je najpogosteje alkohol, na drugem mestu pa mu sledi alkohol skupaj z marihuano. Za poizkus droge se največkrat odločijo zaradi radovednosti ter zaradi prijateljev oziroma družbe.
* Malo je tistih ki sploh ne uživajo ene od drog. Največ jih redno uživa alkohol, veliko je tudi tistih ki poleg tega uživajo še marihuano. Z leti se stopnjuje odstotek tistih ki uživajo droge, razlog, da to počnejo pa je največkrat to, da jim je učinek všeč, čeprav je še vedno velik odstotek tistih ki uživajo droge zaradi družbe.
* Med ilegalnimi drogami je na prvem mestu marihuana. Sledi ji ekstazi, posamezniki uživajo tudi kokain, lsd in amfetamine.
* Dijaki pri prvem spolnem odnosu niso pod vplivom drog. Zanj se najpogosteje odločijo zato, ker imajo fanta/punco radi. Število tistih ki so že imeli spolni odnos je v 3. in 4. letniku bistveno večje kot v prvih dveh.
* Večina dijakov je ob prvem spolnem odnosu uporabila zaščito, predvsem zaradi nezaželjene nosečnosti. Največkrat je bil to kondom.
* Čas, ko punce dobijo prvo menstruacijo in tako spolno dozorijo, ne vpliva na starost ob prvem spolnem odnosu.
	1. **VIRI**
* Auer, V. *Droge in odvisnost.* 1. natis. Ormož: Samozaložba Ibidem, 2001. ISBN 961-236-076-6
* Taschner, K. *Trde droge – mehke droge?* 1. natis. Ptuj: In obs medicus, 2002. ISBN 961-90645-5-0
* *Droge: Tvoj vodnik*. Ljubljana: Vlada Republike Slovenije, Urad za droge.
* Cuderman, B. *Droge in mladi: ecstazy* (online)*.* 2002. (citirano 10. 02. 2002) Dostopno na naslovu:

http://www.zvpl.com/clanek.asp?ID=1213

* Žveplan, P. *Mladi in droge* (online). 2003. Dostopno na naslovu:

http://med.over.net/za\_bolnike/otrosko\_zdravje/za\_mlade/mladi\_in\_droge.htm

* Vlada Republike Slovenije, Urad za droge *Droge: kako in zakaj* (online).

http://www.uradzadroge.gov.si

1. **PRILOGA**

**ANKETA – DROGE, SPOLNOST IN DIJAKI GIMNAZIJE RAVNE**

Anketa je anonimna in bo uporabljena za izdelavo raziskovalne naloge z zgoraj navedenim naslovom. Na vprašanja 3,4 in 6,7 ter 10-13 je možnih več odgovorov. Prosim, da se ankete lotite resno, saj bomo le tako lahko dobili prave rezultate. Hvala!

# LETNIK: 1 2 3 4

**SPOL:** m ž

1.ALI SI ŽE KDAJ POIZKUSIL-A DROGO?

 Da Ne

2. V KATEREM RAZREDU SI BIL-A, KO SI PRVIČ POISKUSIL-A?

 \_\_\_\_\_\_\_\_\_\_\_\_\_\_\_\_\_

3. KAJ SI POIZKUSIL-A?

1. Alkohol
2. Marihuano
3. Ekstazi
4. Drugo \_\_\_\_\_\_\_\_\_\_

4.ZAKAJ SI POIZKUSIL-A?

1. Zaradi radovednosti.
2. Zaradi prijateljev, družbe.
3. V to so me prisilili.
4. Drugo \_\_\_\_\_\_\_\_\_\_\_

5. KAKO POGOSTO JEMLJEŠ DROGE?

1. Jih ne.
2. Enkrat mesečno.
3. Enkrat tedensko.
4. Vsak dan.

6. KATERE DROGE?

1. Alkohol
2. Marihuano
3. Ekstazi
4. Drugo \_\_\_\_\_\_\_\_

7. ZAKAJ?

1. Iz navade.
2. Ker mi je všeč.
3. Ker to potrebujem.
4. Zaradi prijateljev/družbe.

8. ALI SI ŽE IMEL-A SPOLNI ODNOS?

 DA NE

9. KOLIKO SI BIL-A STAR-A?

\_\_\_\_\_\_\_\_\_\_\_\_\_\_\_\_\_\_\_\_\_\_\_

10. ZAKAJ?

1. Ker se imava s punco/fantom rada.
2. Iz radovednosti.
3. Zaradi prijateljev/družbe.
4. Ker je punca/fant tako želel-a.

11. SI BIL-A POD VPLIVOM DROG/ALKOHOLA?

1. Ne.
2. Da, pod vplivom alkohola.
3. Da, pod vplivom drog.

12. STA UPORABILA ZAŠČITO?

1. Ne.
2. Da, kondom.
3. Da, kontracepcijske tabletke.
4. Da, drugo \_\_\_\_\_\_\_\_\_\_\_\_\_\_\_\_\_\_\_

13. ZAKAJ?

1. Zaradi spolno prenosljivih bolezni.
2. Zaradi nezaželjene nosečnosti.
3. Ker je punca/fant tako želel-a.
4. Drugo \_\_\_\_\_\_\_\_\_\_\_\_\_\_

14. VPRAŠANJE ZA PUNCE:

KOLIKO SI BILA STARA, KO SI DOBILA PRVO MENSTRUACIJO?

\_\_\_\_\_\_\_\_\_\_\_\_\_\_\_\_\_\_\_\_\_\_\_